ai4bharat/Pralekha huggingface dataset:
ప్రధాన మంత్రి కార్యాలయం
"మన్ కీ బాత్ 2.0" లో 10వ సంచిక నుద్దేశించి ప్రసంగించిన ప్రధానమంత్రి
లాక్ డౌన్ కు కట్టుబడి ఉండాలని పౌరులకు విజ్ఞప్తి చేశారు.
"మన్ కీ బాత్ 2.0" లో 10వ సంచిక నుద్దేశించి ప్రధానమంత్రి నరేంద్రమోదీ ప్రసంగిస్తూ, కఠిన నిర్ణయాలను తీసుకున్నందుకు క్షమించవలసిందిగాకోరారు. కోవిడ్-19 కు వ్యతిరేకంగా జరుపుతున్న పోరులో కొన్ని కఠిన నిర్ణయాలు తీసుకోవలసిన అవసరం ఉందని పునరుద్ఘాటించారు.
భారత దేశ ప్రజలను క్షేమంగా ఉంచడానికి ఇది చాలా ముఖ్యమని పేర్కొంటూ, భారతదేశం కలిసికట్టుగా పోరాడి, కోవిడ్-19 ను ఓడించగలదన్న విశ్వాసాన్ని ఆయన వ్యక్తం చేశారు.
" ఈ లాక్ డౌన్ ప్రజలను, వారి కుటుంబాలను క్షేమంగా ఉంచుతుంది. ఐసోలేషన్ సూత్రాన్ని పాటించనివారు ఇబ్బందుల్లో పడతారు." అని ప్రధానమంత్రి హెచ్చరించారు.
ప్రధానమంత్రి ఈ రోజు మన్ కీ బాత్ ద్వారా తన మనో భావాలను పంచుకుంటూ, లాక్ డౌన్ కారణంగా, ప్రజలందరూ, ముఖ్యంగా పేద ప్రజలు ఎదుర్కొంటున్న కష్టాలకు విచారం వ్యక్తం చేశారు. 130 కోట్ల మంది ప్రజలు నివసిస్తున్న భారతదేశం వంటి దేశంలో కరోనా పై యుద్ధం చేయడానికి ఇంతకంటే వేరే అవకాశం లేదు. జీవన్మరణ సమస్య వంటి ఇటువంటి పరిస్థితుల్లో ఇటువంటి కఠిన నిర్ణయాలు తీసుకోవాలనీ, ప్రపంచంలో ఏమి జరుగుతోందో గమనించాలనీ ఆయన తెలియజెప్పారు.
ప్రధానమంత్రి ఒక సామెతను గుర్తుచేస్తూ - “ఏవం ఏవం వికార: అపి తరుణా సాధ్యతే సుఖం” అంటే వ్యాధులు, రోగాలను అవి ప్రబలకముందే, వాటిని ప్రారంభంలోనే ఎదుర్కొవాలి. దాన్ని తీర్చలేనప్పుడు, ఆ తర్వాత చికిత్స చాలా కష్టసాధ్యమౌతుంది." అని అన్నారు. కరోనా వైరస్ ప్రపంచాన్ని ఖైదు చేసిందని ఆయన అన్నారు. " జ్ఞానులను, శాస్త్రవేత్తలు, ధనవంతులు, పేద ప్రజలు, శక్తి వాంతులు, బలహీనులు అనే తేడా లేకుండా అందరికీ ఇది ఒక ఒక సవాలుగా ఉంది". అని ప్రధానమంత్రి అన్నారు. " ఇది ఏ దేశాల సరిహద్దులకు గానీ, ఒక ప్రాంతం లేదా ఒక సీజన్ కు గానీ కట్టుబడి లేదు." అని చెప్పారు.
ఈ వైరస్ మానవజాతిని సర్వ నాశనం చేయాలని ముందుకు సాగుతోందనీ, అందువల్ల, దానిని జయించాలనే సంకల్పంతో మానవ జాతి ఐక్యంగా పోరాడాలనీ, ప్రధానమంత్రి పిలుపునిచ్చారు. లాక్ డౌన్ ను పాటించడం ఇతరుల కోసం కాదనీ, ఇది ఎవరిని వారు కాపాడుకోవడం కోసమేననీ, ఆయన స్పష్టం చేశారు. ప్రజలు తమనీ, తమ కుటుంబాన్నీ కాపాడుకోవడం కోసం, ముందు ముందు చాలా రోజులు లక్షణ రేఖకు కట్టుబడి ఉండాలని ఆయన ప్రజలను కోరారు.
కొంతమంది ప్రజలు ప్రస్తుత పరిస్థి తీవ్రతను అర్ధం చేసుకోడానికి ప్రయత్నించకుండా, లాక్ డౌన్ ను అతిక్రమిస్తున్నారని ప్రధానమంత్రి చెప్పారు. లాక్ డౌన్ నియమాలకు కట్టుబడి ఉండాలనీ లేని పక్షంలో కరోనా వైరస్ కోరల నుండి మనలను మనం రక్షించుకోవడం కష్టమని ఆయన ప్రజలకు విజ్ఞప్తి చేశారు. మంచి ఆరోగ్యం, గొప్ప అదృష్టం అని చెబుతూ - " ఆరోగ్యం పరం భాగ్యం, స్వాస్థ్యం సర్వార్థ్ సాధనం" అనే సామెతను ఆయన ఉటకించారు. ప్రపంచంలో ఆనందానికి ఏకైక మార్గం ఆరోగ్యం మాత్రమే నని ఆయన - నొక్కి చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 172.81 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 5,37,045
మొత్తం కేసుల్లో క్రియాశీల కేసులు 1.26%
ప్రస్తుత రికవరీ రేటు 97.55%
గత 24 గంటల్లో 1,17,591 మంది కోలుకున్నారు. దీంతో, కోలుకున్నవారి మొత్తం సంఖ్య 4,15,85,711 కు పెరిగింది.
గత 24 గంటల్లో 44,877 కొత్త కేసులు నమోదయ్యాయి.
రోజువారీ పాజిటివిటీ రేటు 3.17%
వారపు పాజిటివిటీ రేటు 4.46%
గత 24 గంటల్లో చేసిన 14,15,279 కొవిడ్ పరీక్షలతో కలిపి ఇప్పటివరకు 75.07 కోట్ల పరీక్షలు చేశారు.
హోం మంత్రిత్వ శాఖ
డిసెంబర్ 26వ తేదీని "వీర్ బాల్ దివాస్"గా జరుపుకోవాలని నిర్ణయించిన - భారత ప్రభుత్వం
10వ సిక్కు గురు గోవింద్ సింగ్ జీ కుమారులైన 9 సంవత్సరాల సాహిబ్ జాదా జోరావర్ సింగ్ మరియు 6 సంవత్సరాల సాహిబ్ జాదా ఫతే సింగ్ అతిచిన్న వయసులో సిక్కుమతం యొక్క గొప్పతనం, గౌరవాలను కాపాడటానికి 1705 డిసెంబర్ 26వ తేదీన చేసిన అత్యున్నత, అసమానమైన త్యాగానికి గౌరవ సూచకంగా డిసెంబర్ 26వ తేదీని "వీర్ బాల్ దివస్"గా జరుపుకోవాలని భారత ప్రభుత్వం నిర్ణయించింది.
ఇది "ఆజాదీ కా అమృత్ మహోత్సవ్" జరుపుకుంటున్న నేపథ్యంలో, న్యాయం కోసం అన్వేషణలో సాహిబ్ జాదా జోరావర్ సింగ్ మరియు సాహిబ్ జాదా ఫతే సింగ్ ప్రదర్శించిన గొప్ప పరాక్రమానికీ, అత్యున్నత త్యాగాన్నీ స్మరించుకుంటూ, భారత దేశం మరియు ప్రజలు కృతజ్ఞత తో సమర్పిస్తున్న వందనం మరియు నివాళి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
‘విజ్ఞాన సంబంధిత ఆర్థిక వ్యవస్థ దిశగా భారతదేశపు మార్గం’ విషయమై చర్చ
నాగ్పూర్లో జరిగిన భారతీయ సైన్స్ కాంగ్రెస్ మొదటి ప్లీనరీ సెషన్లో భారత ప్రభుత్వ వైజ్ఞానిక విభాగాల నాయకులు భారత దేశాన్ని విజ్ఞాన సంబంధిత ఆర్థిక వ్యవస్థగా మార్చడానికి అవసరమైన ఫ్రేమ్వర్క్ను రూపొందించారు. సమావేశంలో భాగంగా దిశగా ఎదురయ్యే సవాళ్లు మరియు అవకాశాలపై చర్చించారు. భారత ప్రభుత్వ ప్రిన్సిపల్ సైంటిఫిక్ అడ్వైజర్, ప్రొఫెసర్ ఎ.కె. సూద్ ప్రపంచవ్యాప్తంగా స్టార్టప్ల కోసం భారత దేశం మూడవ అతిపెద్ద పర్యావరణ వ్యవస్థగా ఉద్భవించిందని అన్నారు. భారతదేశంలో డీప్ టెక్ స్టార్టప్ ల్యాండ్స్కేప్ వేగంగా అభివృద్ధి చెందుతున్నప్పటికీ దానిని ప్రత్యేకంగా పెంపొందించేందుకు వినియోగదారు సాంకేతికత, ఆటోమోటివ్, మీడియా మరియు వినోదం, అగ్రిటెక్, ఇంధన వినియోగాలు మరియు సైబర్ భద్రత వంటి రంగాలలో ఇంకా చాలా అవకాశం ఉందని నొక్కిచెప్పారు. క్వాంటం సైన్స్ అండ్ టెక్నాలజీలో సాంకేతిక విప్లవాల కలయిక, అధునాతన కమ్యూనికేషన్ టెక్నాలజీలు, క్లీన్ ఎనర్జీ, డిజిటల్ ట్రాన్స్ఫర్మేషన్, ఆరోగ్య మిషన్ ప్రపంచ విజ్ఞాన ఆధారిత ఆర్థిక వ్యవస్థ వైపు భారతదేశ పురోగతికి ఆజ్యం పోస్తున్నాయని ఆయన అన్నారు. “భారతదేశం యొక్క పరివర్తనలో సైన్స్ కీలక పాత్ర పోషిస్తుంది మరియు ఈ పరివర్తన మన ల్యాబ్లలో ఆధారపడి ఉంటుంది. కాబట్టి భవిష్యత్ సవాళ్లను ఎదుర్కోవడానికి మన సైన్స్ ఎంత వరకు సముచితంగా ఉంటుందో ఆలోచించడం మన శాస్త్రవేత్తల బాధ్యత. ఉత్పాదక లేదా సుస్థిరత సమస్యలలో భవిష్యత్తు సమస్యలను పరిష్కరించడానికి మేము మా ప్రశ్నలను రూపొందించుకోవాలి,” అని సైన్స్ అండ్ టెక్నాలజీ విభాగం  కార్యదర్శి డాక్టర్ ఎస్. చంద్రశేఖర్ అన్నారు. సైన్స్ భవిష్యత్తులో కర్మాగారాల అవసరాలను ఊహించి, వాటికి సరిపోయే తయారీ పద్ధతులను రూపొందించాలని, వ్యర్థాలను తగ్గించే విధంగా అవుట్పుట్ రూపొందించడం, వృత్తాకార శాస్త్ర భావనను అభివృద్ధి చేయడం, సబ్సిడీల ఆవశ్యకతను తొలగించే వ్యవసాయ సాంకేతికతలను రూపొందించడం, తక్కువ కాలుష్యం కలిగించే ప్రత్యామ్నాయ చలనశీలత ఎంపికలను కనుగొనడం వంటివి అవసరం అని ఆయన నొక్కిచెప్పారు. తన ప్రసంగంలో భాగంగా డాక్టర్ చంద్రశేఖర్ అట్టడుగు స్థాయి-గ్లోబల్ కనెక్షన్ని అభివృద్ధి చేయవలసిన ఆవశ్యకతను కూడా ప్రధానంగా ప్రస్తావించారు. తద్వారా అట్టడుగు స్థాయి నుండి పరిష్కారాలు ప్రపంచ సమస్యలను పరిష్కరించడానికి ఆధారాలు ఇవ్వగలవని అన్నారు.
విజయవంతమైన శాస్త్రీయ పరిష్కారాలలో స్థిరత్వం యొక్క ఆవశ్యకతను నొక్కిచెబుతూ, సీఎస్ఐఆర్ డైరెక్టర్ జనరల్ ఎన్. కలైసెల్వి, పర్యావరణం మరియు వాతావరణ మార్పు, శక్తి మరియు చలనశీలత, ఆహారం మరియు పోషణ, పరిశ్రమ 4.0/5.0, సౌలభ్యం వంటి కొన్ని రంగాలలో భారతదేశం యొక్క సవాళ్లు మరియు అవకాశాలను వివరించారు. సైన్స్ మరియు రాబోయే ఏడేళ్లలో భారతదేశానికి కీలకమైన ప్రతిభను ఆకర్షించడం మరియు నిలుపుకోవడం. భారత్ను అభివృద్ధి చెందిన దేశంగా మార్చేందుకు రానున్న 17 ఏళ్లకు ఇవి పునాది వేస్తాయని ఆమె అన్నారు. బయోటెక్నాలజీ విభాగం  సీనియర్ సలహాదారు డా. అల్కా శర్మ మాట్లాడుతూ శిలాజ ఇంధనం-ఉత్పన్న రసాయనాల స్థానంలో జీవ వ్యవస్థలను ఉపయోగించే బయో ఆధారిత ఇంధనాల తయారీ పారిశ్రామికీకరణలో సరికొత్త విధానంగా నిలుస్తుందని ఉద్ఘాటించారు. ఇది వాతావరణ కార్బన్ను దాని స్థిరమైన రూపంలో లాక్ చేయగలదని, భారతదేశాన్ని సుస్థిరతలో ప్రపంచాన్ని నడిపించే దేశంగా మార్చే మార్గాన్ని సుగమం చేయగలదని ఆమె తెలిపారు.
హోం మంత్రిత్వ శాఖ
జమ్మూ & కాశ్మీర్ కేంద్ర పాలిత ప్రాంత భద్రతా పరిస్థితి మరియు అభివృద్ధి అంశాలపై కేంద్ర హోం మంత్రి శ్రీ అమిత్ షా ఈ రోజు న్యూఢిల్లీలో సమీక్ష సమావేశం నిర్వహించారు.
జమ్మూ & కాశ్మీర్ కేంద్ర పాలిత ప్రాంత భద్రతా పరిస్థితి మరియు అభివృద్ధి అంశాలపై కేంద్ర హోం మంత్రి శ్రీ అమిత్ షా ఈ రోజు న్యూఢిల్లీలో సమీక్షా సమావేశం నిర్వహించారు.
జమ్మూ & కాశ్మీర్ లెఫ్టినెంట్ గవర్నర్, శ్రీ మనోజ్ సిన్హా, కేంద్ర హోం కార్యదర్శి, డైరెక్టర్ , రా చీఫ్ మరియు జమ్మూ & కాశ్మీర్ యూ టీ అధికారులతో సహా భారత ప్రభుత్వ ఇతర సీనియర్ అధికారులు సమావేశానికి హాజరయ్యారు.
శ్రీ అమిత్ షా భద్రతా గ్రిడ్ పనితీరును మరియు భద్రతకు సంబంధించిన వివిధ అంశాలను సమీక్షించారు. తీవ్రవాదానికి వ్యతిరేకంగా సహన రహిత విధానాన్ని అనుసరించడానికి అవసరమైన ఆదేశాలు ఇచ్చారు.
కేంద్ర హోం మంత్రి జమ్మూ కాశ్మీర్లోని యూ టిలో అమలు చేస్తున్న వివిధ అభివృద్ధి పనులను సమీక్షించారు. ప్రాజెక్టులను సకాలంలో పూర్తి చేయడంపై దృష్టి పెట్టారు. వివిధ పథకాల ద్వారా లబ్ధిదారులు నూరు శాతం సంతృప్తిని సాధించేలా కృషి చేయాలని, అభివృద్ధి ఫలాలు సమాజంలోని ప్రతి వర్గానికి అందేలా చూడాలని అధికారులను ఆదేశించారు.
సామాన్యుల శ్రేయస్సును దెబ్బతీసే తీవ్రవాద-వేర్పాటువాద ప్రచారానికి సహాయపడే, ప్రోత్సహించే మరియు కొనసాగించే అంశాలతో కూడిన ఉగ్రవాద పర్యావరణ వ్యవస్థను ద్వంసం చేయాల్సిన అవసరం ఉందని కేంద్ర హోంమంత్రి అన్నారు.
మంత్రిమండలి
జాతీయ గ్రామీణ అభివృద్ధి మరియు పంచాయతీరాజ్ సంస్థ  కు మరియు యునైటెడ్ కింగ్ డమ్లోని యూనివర్సిటీ ఆఫ్ రీడింగ్ కు మధ్య సంతకాలు అయిన అవగాహన పూర్వకఒప్పంద పత్రాని  కి ఆమోదం తెలిపిన మంత్రిమండలి
అభివృద్ధి చెందుతున్న దేశాల లో వ్యవసాయం మరియు గ్రామీణాభివృద్ధి రంగం లో సహకారాని కి జాతీయ గ్రామీణాభివృద్ధి మరియు పంచాయతీరాజ్ సంస్థ  కు మరియు యునైటెడ్ కింగ్ డమ్ కు చెందిన యూనివర్సిటీ ఆఫ్ రీడింగ్ కు మధ్య ఒక అవగాహన పూర్వక ఒప్పంద పత్రం  పై సంతకాలైన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ ఎమ్ఒయు పై 2022వ సంవత్సరం మార్చి నెల లో సంతకాలు జరిగాయి.
ప్రభావం:
ఈ ఎమ్ఒయు ఎన్ఆర్ డిపిఆర్ ఫేకల్టీ కి వారి జ్ఞానాన్ని సంపాదించుకోవడం లోను, జ్ఞానాన్ని విస్తరించుకోవడం లోను, వ్యవసాయం, పోషణ విజ్ఞానం మరియు గ్రామీణాభివృద్ధి లలో ఓ అంతర్జాతీయ స్థాయి వృత్తి కుశలత కలిగినటువంటి నెట్ వర్క్ ను అభివృద్ధి పరచడం లోను సహాయకారి కానుంది.
రెండు సంస్థలు కలిసికట్టుగా కృషి చేయడం ద్వారా వ్యావసాయిక అర్థ శాస్త్రం లో, గ్రామీణ అభివృద్ధి లో, జీవనోపాధి మార్గాల లో మరియు పోషణ విజ్ఞానం సంబంధి అధ్యయనాల లోను చెప్పుకోదగిన స్థాయి లో పరిశోధన పరమైన ప్రావీణ్యాన్ని జోడించగలుగుతాయి. అంతర్ విభాగాల వారీ పరిశోధన మెరుగుదల కు, సామర్థ్యాల పెంపుదల కు ఈ విధమైన పరిశోధన పరమైన ప్రావీణ్యం అవసరం.
పూర్వరంగం:
అల్పాదాయ దేశాలు మరియు మధ్యాదాయ దేశాల లో వ్యవసాయ సంబంధిత జీవనోపాధి పరం గా పరిశోధనల ను నిర్వహించడం లో శక్తి రంగ వ్యయాన్ని నిర్ధారించడం, ధరించదగినటువంటి ఏక్సెలరోమెట్రిక్ సాధనాలు, ఇంకా సెన్సర్ ఆధారితం గా పని చేసే ఉపకరణాల సాయం తో పోషణ సంబంధి అంచనాల ను మెరుగు పరచడం వంటి గ్రామీణ అభివృద్ధి రంగం లోని వివిధ పరిశోధన కార్యకలాపాల నిర్వహణ లో యూనివర్సిటీ ఆఫ్ రీడింగ్ తో కలసి ఎన్ఐఆర్ డిపిఆర్ పని చేస్తున్నది. అంతేకాకుండా మహిళలు మరియు శిశువుల సంబంధిత అభివృద్ధి రంగం లో కూడా ఎన్ఐఆర్ డిపిఆర్ పాటుపడుతోంది.
రక్షణ మంత్రిత్వ శాఖ
ప్రభుత్వం మన సైనికులకు మేటి ఆయుధాలు, రక్షణ కవచాలు అందేలా చూస్తుంది: రక్షణ శాఖ సహాయ మంత్రి శ్రీ శ్రీపద్ యెస్సో నాయక్
న్యూఢిల్లీలో ఈ రోజు  జరిగిన ఒక కార్యక్రమంలో రక్షణ శాఖ సహాయ మంత్రి శ్రీ శ్రీపద్ యెస్సో నాయక్ వంద వేలవ బుల్లెట్ ప్రూఫ్ జాకెట్  ను భారత ప్రధాన సేనాధిపతి అయిన మనోజ్ ముకుంద్ నరావణేకు అందజేశారు. ఈ సందర్భంగా రక్షణశాఖ సహాయ మంత్రి మాట్లాడుతూ శత్రువులతో పోరాడుతున్న వేళ మన సైనికుల విలువైన ప్రాణాలను రక్షించాలనే నిబద్ధతను ప్రభుత్వం గౌరవిస్తుందని అన్నారు. ప్రధాని శ్రీ నరేంద్ర మోడీ నేతృత్వంలోని ప్రభుత్వం మన సైనికుల కార్యాచరణ భద్రతకు అధిక ప్రాధాన్యత ఇస్తుందని అన్నారు. మంత్రి శ్రీ శ్రీపాద్ యెస్సో నాయక్ మాట్లాడుతూ.. "మన సైనికులకు మేటి ఆయుధాలు మరియు రక్షణ కవచాలు అందేలా ప్రభుత్వం నిర్ధారిస్తుందని, అలాంటి అవసరాలు ఎల్లప్పుడూ ప్రాధాన్యతలో అగ్రస్థానంలో ఉంటాయని" హామీ ఇచ్చారు. సరుకు సరఫరా గడువు కంటే నాలుగు నెలల ముందుగానే తొలి లక్ష జాకెట్లను సరఫరా చేసినందుకు గాను తయారీదారులైన మెస్సర్స్ ఎస్ఎంపీపీ ప్రైవేట్ లిమిటెడ్ను ఆయన ప్రశంసించారు. సంస్థ అందించిన ఈ బీపీజేలు మేక్ ఇన్ ఇండియా కింద సరఫరా చేసే పూర్తి స్వదేశీ ఉత్పత్తి అని అన్నారు. సంస్థ తన ఉత్పత్తిని
దేశీయ అవసరాలకే కాకుండా విదేశాలకు కూడా ఎగుమతి చేస్తోందని తెలిపారు.
ఆత్మనిర్భార్ భారత్ చొరవకు అనుగుణంగా ఇటువంటి రక్షణ సామగ్రిని సరఫరా చేయడానికి భారతదేశం ప్రపంచ కేంద్రంగా మారుతోందని అన్నారు. మన దేశ
సరిహద్దుల్లో తిరుగుబాటులను ఎదుర్కోవడంలో జాకెట్ చాలా మెరుగ్గా ఉపయోగ
పడుతోందని మన సైనికులు అభినందిస్తున్నారని అన్నారు. ఈ కార్యక్రమంలో
రక్షణ ఉత్పత్తి శాఖ కార్యదర్శి శ్రీ రాజ్ కుమార్, ఇన్ఫ్యాంట్రీ డైరెక్టర్ జనరల్ లెఫ్టినెంట్ జనరల్ ఎ.కె.సమంతరా, డీజీక్యూఏ డైరెక్టర్ జనరల్ లెఫ్టినెంట్ జనరల్ ఆర్.కె. మల్హోత్రా, సీడీ డైరెక్టర్ జనరల్ లెఫ్టినెంట్ జనరల్ హెచ్.ఎస్ . కహ్లాన్ తదితరులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 51.66 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.29 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
51,66,13,680
|
|
సరఫరాలో ఉన్నవి
|
|
55,52,070
|
|
వాడినవి
|
|
49,74,90,815
|
|
అందుబాటులో ఉన్న నిల్వ
|
|
2,29,36,394
ఇప్పటిదాకా 51.66 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 55,52,070 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 49,74,90,815 డోసులు. 2.29 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
భారత పోటీ ప్రోత్సాహక సంఘం
కోవిడ్ మహమ్మారి కారణంగా కాంపిటీషన్ కమిషన్ ఆఫ్ ఇండియా  నిబంధశనలు, 2009లో పొందుపరిచిన నిబంధన 35కు అనుగుణంగా వర్తమాన గోప్యతా పద్ధతిని సమీక్షించేందుకు ప్రజల నుంచి వ్యాఖ్యలకు ఆహ్వానం
కాంపిటీషన్ కమిషన్ ఆఫ్ ఇండియా  13.04.2021న విడుదల చేసిన పత్రికా ప్రకటన సూచన  పేర్కొన్న అంశం పై ప్రజా సంప్రదింపుల గోప్యత వలయం ఏర్పాటుకు వివరణాత్మక ముసాయిదా ప్రతిపాదనతో పాసాధారణ నిబంధనల సవరించిన నిబంధన 35 ముసాయిదాను కమిషన్  వెబ్సైట్లో పెట్టడం జరిగింది. ప్రజల నుంచి 12 మే 2021 నాటికి ప్రజల నుంచి వ్యాఖ్యలను ఆహ్వానించారు.
కోవిడ్ -19 నేపథ్యంలో తలెత్తుతున్న సమస్యల కారణంగా సమయాన్ని పొడింగించాలంటూ ఈ విషయంలో వివిధ భాగస్వాములు విజ్ఞప్తులను పరిగణనలోకి తీసుకుని, ప్రజల నుంచి వ్యాఖ్యల సమర్పణకు సమయాన్ని మరొక నెల పొడిగించిందని సంబంధిత వర్గాలన్నీ గమనించాలి. తదనుగుణంగా, ప్రజలు తమ వ్యాఖ్యలను atdregistry@cci.gov.in అన్న ఐడికి 12 జూన్, 2021 లోపల ఇ-మెయిల్ చేయవచ్చు.
భూ శా స్త్ర మంత్రిత్వ శాఖ
రానున్న కాలంలో డీప్ సీ మిషన్ , సముద్ర వనరుల వినియోగం ద్వారా 100 బిలియన్
'నీలి ఆర్ధిక వ్యవస్థ' సాధన లక్ష్యంతో పథకాల అమలు... కేంద్రమంత్రి డాక్టర్ జితేంద్ర సింగ్
రానున్న కాలంలో డీప్ సీ మిషన్ అమలు, సముద్ర వనరుల వినియోగంతో 100 బిలియన్ 'నీలి ఆర్ధిక వ్యవస్థ' రూపకల్పనకు భారత్ పనిచేస్తున్నదని కేంద్ర శాస్త్ర సాంకేతిక, భూగోళ శాస్త్ర, సిబ్బంది,ప్రజాఫిర్యాదులు, పెన్షన్లు, అణుశక్తి,అంతరిక్ష శాఖల సహాయ 
మంత్రి డాక్టర్ జితేంద్రసింగ్ వెల్లడించారు.
భూగోళ శాస్త్ర శాస్త్రవేత్తలను ఉద్దేశించి ఈ రోజు ప్రసంగించిన డాక్టర్ జితేంద్రసింగ్ దేశ ఆర్థికవ్యవస్థను మరింత అభివృద్ధి చేయడానికి అపారమైన సముద్ర వనరులపై దృష్టి సారించక తప్పదని స్పష్టం చేశారు. 110 బిలియన్ రూపాయల ఆర్ధిక వ్యవస్థను రూపొందించాలన్న లక్ష్య సాధనలో ఇది కీలక పాత్ర పోషిస్తుందని ఆయన అన్నారు. భారత అంతరిక్ష పరిశోధనా సంస్థ  సహకారంతో కేంద్ర భూ శాస్త్రాల మంత్రిత్వ శాఖ' డీప్ ఓషన్ మిషన్'ను అమలు చేస్తుందని మంత్రి వివరించారు. వివిధ మంత్రిత్వ శాఖల కింద పనిచేస్తున్న వివిధ శాస్త్రీయ విభాగాలను ఒకే తాటిపైకి తీసుకుని వచ్చి సమగ్ర ఫలితాలను సాధించడానికి 'డీప్ సీ మిషన్' అవకాశం కల్పిస్తుందని మంత్రి అన్నారు.
' డీప్ సీ మిషన్' ద్వారా సామాన్య ప్రజలకు కూడా ప్రయోజనం కలుగుతుందని డాక్టర్ జితేంద్రసింగ్ అన్నారు. 'డీప్ సీ మిషన్' ద్వారా తీరప్రాంతాల్లో ఉప్పు నీటిని శుద్ధి చేసి ప్రజలకు మంచి నీరు సరఫరా చేయడానికి, సముద్ర గర్భం నుంచి ఖనిజ నిక్షేపాలను వెలికి తీయడానికి అవకాశం కలుగుతుందని అన్నారు.
సామజిక మాధ్యమాల ద్వారా ఖచ్చితమైన సమాచారాన్ని ప్రజలకు సాధ్యమైనంత త్వరగా తెలియజేయడానికి చర్యలను అమలు చేయాలని భారత వాతావరణ శాఖ  అధికారులను మంత్రి ఆదేశించారు. సామాన్య ప్రజలకు ప్రయోజనం కలిగించే విధంగా మంత్రిత్వశాఖ అమలు చేస్తున్న కార్యక్రమాలకు ప్రసార సాధనాల ద్వారా విస్తృత ప్రచారం కల్పించాలని మంత్రి సూచించారు. అనవసరమైన ఖర్చును తగ్గించడానికి మంత్రిత్వశాఖలో స్వతంత్రంగా పనిచేస్తున్న సంస్థలను విలీనం చేసే అవకాశాలను పరిశీలించాలని ఆయన అధికారులకు ఆదేశాలు జారీ చేశారు.
సమీక్షా సమావేశానికి డైరెక్టర్ జనరల్స్, సీనియర్ శాస్త్రవేత్తలు మరియు పరిపాలనా విభాగాల అధికారులు హాజరయ్యారు.
కేంద్ర భూ శాస్త్రాల మంత్రిత్వ శాఖ పరిధిలో స్వయంప్రతిపత్తి గల అయిదు సంస్థలతో సహా పది సంస్థలు పనిచేస్తున్నాయి. మంత్రిత్వ శాఖ తన పరిశోధన మరియు అభివృద్ధి మరియు కార్యాచరణ కార్యకలాపాలను అయిదు పథకాల ద్వారా నిర్వహిస్తోంది.
రైల్వే మంత్రిత్వ శాఖ
భారతీయ రైల్వే కోచ్ తయారీ ఫ్యాక్టరీలో తిరిగి మొదలైన పనులు
(రాష్ట్రాల్లో లాక్డౌన్ నిబంధనల ఆధారంగా రాష్ట్ర ప్రభుత్వాల నుండి అనుమతి లభించగానే ఉత్పత్తి ప్రారంభం
సరుకు రవాణాను పెంచడాని కోసం గత రెండు రోజుల్లో 2 పార్శిల్ కోచులను తయారు చేసిన రైల్వే కోచ్ ఫ్యాక్టరీ
28 రోజుల దేశవ్యాప్త లాక్డౌన్ అనంతరం 23.04.2020న కపుర్తలాలోని రైల్వే కోచ్ ఫ్యాక్టరీ ఉత్పత్తిని పున:ప్రారంభించింది. కొవిడ్-19 వ్యాప్తిని నిరోధానికి కేంద్ర హోం మంత్రిత్వ శాఖ మరియు స్థానిక అధికార యంత్రాంగం మార్గదర్శకాలను అనుసరించి తగిన జాగ్రత్తలను తీసుకుని కోచ్ ఫ్యాక్టరీ తన కార్యకలాపాలను తిరిగి ప్రారంభించింది. ఆర్సిఎఫ్ టౌన్షిప్లో నివాసముంటున్న 3744 మంది ఉద్యోగులు పనిలోకి రావడానికి అనుమతి లభించింది. కేంద్ర హోం మంత్రిత్వ శాఖ మరియు ఇతర రాష్ట్ర ప్రభుత్వాల సూచనల ప్రకారం ఇతర రాష్ట్రాల్లోని కోచ్ ఫ్యాక్టరీలు కూడా తమ ఉత్పత్తిని పున:ప్రారంభించనున్నాయి.
వనరుల కొరత ఉన్నాకూడా ఉన్న వనరులను వినియోగించుకుని గత రెండు రోజుల్లోనే రెండు కోచులను తయారు చేసింది కపుర్తలా రైల్వే కోచ్ ఫ్యాక్టరీ. 23.04.2020న ఒక ఎల్హెచ్బి అధిక సామర్థ్యం కలిగిన పార్శిల్ వ్యానును మరియు 24.04.2020ను లగేజ్ మరియు జనరేటర్ కారును తయారు చేసింది.
లాక్డౌన్ తరువాత విధులకు హాజరైన సిబ్బందికి వ్యక్తిగత పరిశుభ్రతను పాటించేందుకు మాస్కులు, సానిటైజర్లు, సబ్బులను అందజేసారు. విధులకు హాజరైన 33% సిబ్బందికి మరియు అధికారులందరికీ రొటేషన్ రోస్టర్ ఆధారంగా విధులను వేస్తున్నారు. వర్కుషాపు, కార్యాలయాలు మరియు నివాస ప్రాంతాల్లో కొవిడ్-19పై అవగాహన కల్పించే విధంగా పోస్టర్లను అంటించడంతోపాటు తమ సిబ్బంది పనిచేయు ప్రాంతంలో మార్గదర్శకాలను అనుసరించి తగిన జాగ్రత్తలను పాటించే విధంగా అధికారులు మరియు సూపర్వైజర్లు తగిన చర్యలను తీసుకుంటున్నారు. కార్యాలయాలు, వర్కుషాపు ఫ్లోర్లలో తగిన సంఖ్యలో ద్రవరూప సోపు మరియు వాషుబేసిన్లను ఏర్పాటు చేసారు.
ఉద్యోగులు వారి షిఫ్టుల్లో మాత్రమే వేరు వేరు సమయాల్లో పనిలోని అనుమతిస్తున్నారు. మూడు షిప్టుల్లో పనిలోనికి వచ్చే వేళలు, భోజన వేళలు మరియు పనిపూర్తయ్యే వేళల మధ్య సమయం ఉండే విధంగా చర్యలు తీసుకున్నారు. ప్రతీ ఉద్యోగి శరీర ఉష్ణోగ్రతను అనుసరించి థర్మల్ స్కానర్ల ద్వారా ప్రవేశ ద్వారం వద్దే పరీక్షలు నిర్వహిస్తున్నారు. ప్రవేశ ద్వారాల వద్దే కోచ్ ఫ్యాక్టరీలోని ప్రవేశించే ప్రతీ వాహనాన్ని మిస్ట్ సానిటైర్ల ద్వారా శుభ్రపరచడం జరుగుతోంది. పనిచేయునపుడు ఉద్యోగులు సామాజిక దూరం పాటించడం, వ్యక్తిగత పరిశుభ్రతను పాటించడం చేస్తున్నారు. ఏ ఉద్యోగికైనా కొవిడ్-19 ఇన్ఫెక్షన్ లక్షణాలు కనిపిస్తే కోచ్ ఫ్యాక్టరీ పరిసరాల్లోని లాలా లజ్పత్ రైల్ ఆసుపత్రిలో ప్రత్యేక కౌంటర్లను మరియు ఓపిడి సెల్లను ఏర్పాటు చేయడం జరిగింది. కొవిడ్-19 సంబంధింత కేసుల నిర్వహణ కోసం 24 బెడ్ల క్వారెంటైన్ సౌకర్యాన్ని మరియు 8 బెడ్ల ఐసోలేషన్ వార్డును ఈ ఆసుపత్రిలో ఏర్పాటు చేసారు. లాక్డౌన్ నిబంధనల ఆధారంగా రాష్ట్రాల అనుమతులను అనుసరించి ఇతర విభాగాల్లోనూ ఉత్పత్తి కార్యక్రమాలు మొదలు కానున్నాయి.
రసాయనాలు, ఎరువుల మంత్రిత్వ శాఖ
భాస్వరం, పొటాష్ ఎరువులకు పోషకాధారిత సబ్సిడీ రేట్లు!
సి.సి.ఇ.ఎ. ఆమోదం,..2021-22 సంవత్సరంలో అమలు..

2021-22 రబీ సీజన్.లో నిఖర సబ్సిడీ రూ. 28,655 కోట్లు
భాస్వరం, పొటాష్  ఆధారితమైన ఎరువులకు పోషకాధారిత సబ్సిడీ  సబ్సిడీ రేట్లను ఖరారు చేస్తూ, కేంద్ర ఎరువుల శాఖ చేసిన ప్రతిపాదనకు ప్రధానమంత్రి నరేంద్ర మోదీ అధ్యక్షతలోని ఆర్థిక వ్యవహారాల మంత్రివర్గ సంఘం  ఆమోదముద్ర వేసింది. 2021-22వ సంవత్సరంలో, అక్టోబరు నెల 1నుంచి 2022 మార్చి నెలాఖరు వరకూ ఈ సబ్సిడీ రేట్లు వర్తిస్తాయి. సి.సి.ఇ.ఎ. ఆమోదించిన సబ్సిడీ రేట్లు ఈ కింది పట్టికలో చూడవచ్చు.:
|
|
కిలోగ్రాముకు సబ్సిడీ రేట్లు 
|
|
ఎన్ 
|
|
పి 
|
|
కె 
|
|
ఎస్ 
|
|
18.789
|
|
45.323
|
|
10.116
|
|
2.374
 సబ్సిడీ రూపంలో అందించే మొత్తం సొమ్ము రూ. 28,602 కోట్లు అవుతుంది.
 డై అమోనియం పాస్పేట్ పై అదనపు సబ్సిడీకోసం ఏకకాలం ప్యాకేజీగా చెల్లించే ప్రత్యేక ప్యాకేజీ.. రూ. 5,716కోట్ల అదనపు తాత్కాలిక వ్యయంతో చెల్లింపు.
 ఎక్కువగా వినియోగించే నత్రజని, భాస్వరం, పొటాష్  గ్రేడ్ ఎరువుకోసం చెల్లించే అదనపు సబ్సిడీ కోసం ఏకకాలపు ప్రత్యేక ప్యాకేజీ. ఎన్.పి.కె. 10-26-26, ఎన్.పి.కె. 20-20-0-13, ఎన్.పి.కె. 12-32-16 వంటి ఎరువులకోసం ఈ అదనపు సబ్సిడీని అందిస్తారు. రూ. 837కోట్ల అదనపు వ్యయంతో ఈ సబ్సిడీ సదుపాయం కల్పిస్తారు. ఇందుకోసం మొత్తం రూ. 35,115కోట్ల మేర సబ్సిడీ అవసరమవుతుంది.
పోషకాల ఆధారిత సబ్సిడీ పథకం కింద మొలాసెస్.నుంచి తీసే పొటాష్.ను కూడా చేర్చాలన్న ప్రతిపాదనకు కూడా సి.సి.ఇ.ఎ. ఆమోదం తెలిపింది
ఆర్థిక పర్యవసానాలు:
2021-22వ సంవత్సరం రబీ సీజన్లో కావలసిన నిఖరమైన సబ్సిడీ రూ. 28,655 కోట్లు అవుతుంది.
ప్రయోజనాలు:
ఈ నిర్ణయంతో 2021-22వ సంవత్సరపు రబీ సీజన్లో సబ్సిడీపై, అందుబాటు ధరల్లో భాస్వరం, పొటాషియం ఎరువులు రైతులకు లభిస్తాయి. ప్రస్తుత సబ్సిడీ స్థాయిని కొనసాగించడం,.. డి.ఎ.పి.తోపాటుగా ఎక్కువగా వినియోగించే నత్రజని, భాస్వరం, పొటాష్  గ్రేడ్ ఎరువులకు అదనపు ప్రత్యేక ప్యాకేజీలు అందించడం వంటి చర్యలతో వ్యవసాయ రంగానికి మద్దతు లభిస్తుంది.
పైగా, డి.ఎ.పి.పై బస్తాకు 438 రూపాయల చొప్పున.., ఎన్.పి.కె. 10-26-26, ఎన్.పి.కె. 20-20-0-13, ఎన్.పి.కె. 12-32-16లకు సంబంధించి ఒక్కొక్క బస్తాపై వందరూపాయల ప్రయోజనం లభిస్తుంది. ఈ ఎరువుల ధరలను రైతులకు అందుబాటులో ఉండేలా కొనసాగించేందుకు సి.సి.ఇ.ఎ. నిర్ణయం దోహదపడుతుంది.
సబ్సిడీ అమలు వ్యూహం, లక్ష్యాలు:
భాస్వరం, పొటాష్ ఆధారిత ఎరువులు సజావుగా అందుబాటు ధరల్లో రైతులకు లభించేందుకు తగిన చర్యలు తీసుకుంటారు. సి.సి.ఇ.ఎ. ఆమోదించిన ఎన్.బి.ఎస్. రేట్ల ఆధారంగానే భాస్వరం, పొటాష్ ఎరువులపై సబ్సిడీన సదుపాయాన్ని రైతులకు అందిస్తారు.
నేపథ్యం:
యూరియాతో పాటుగా భాస్వరం, పొటాష్ ఎరువులకు సంబంధించిన 24 గ్రేడ్ల ఎరువులను ఎరువుల తయారీదార్లు, దిగుమతిదార్ల ద్వారా సబ్సిడీ ధరలపై రైతులకు అందుబాటులో ఉంచేందుకు ప్రభుత్వం చర్యలు తీసుకుంటూ వస్తోంది. భాస్వరం, పొటాష్ ఎరువులపై సబ్సిడీకోసం 2010 ఏప్రిల్ ఒకటవ తేదీనుంచి పోషకాల ఆధారిత సబ్సిడీ పథకాన్ని వర్తింపజేస్తున్నారు. రైతు హితమైన ప్రభుత్వ విధానానికి అనుగుణంగా, భాస్వరం, పొటాష్ ఎరువులు రైతులకు అందుబాటు యోగ్యంగా ఉంచేందుకు ప్రభుత్వం చిత్తశుద్ధితో పనిచేస్తోంది. ఈ నేపథ్యంలో పైన పేర్కొన్న రేట్ల ప్రకారం ఎరువుల కంపెనీకి సబ్సిడీని విడుదల చేస్తారు. రైతులకు అందుబాటులో ధరల్లో ఎరువులు లభ్యమయ్యేలా తయారీ కంపెనీలు తగిన చర్యలను తీసుకునేందుకు ఇది చర్య వీలు కలిగిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
110 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 57 లక్షలకు పైగా డోసులు నిర్వహణ
98.25 శాతానికి చేరిన రికవరీ రేటు
గత 24 గంటల్లో 13,091 కొత్త కేసులు నమోదు
క్రియాశీల కేసుల సంఖ్య 1,38,556. ఇది 266 రోజుల కనిష్ట స్థాయి
వారపు పాజిటివిటీ రేటు  గత 48 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 57,54,817 డోసులతో కలిపి, 110 కోట్ల డోసులను  టీకా కార్యక్రమం అధిగమించింది. 1,12,38,854 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,922
|
|
రెండో డోసు
|
|
92,97,352
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,73,373
|
|
రెండో డోసు
|
|
1,61,02,356
|
|
18-44 ఏళ్ల వారు
|
|
మొదటి డోసు
|
|
42,81,52,713
|
|
రెండో డోసు
|
|
16,02,59,021
|
|
45-59 ఏళ్ల వారు
|
|
మొదటి డోసు
|
|
17,72,47,072
|
|
రెండో డోసు
|
|
10,18,78,442
|
|
60 ఏళ్లు పైబడినవారు
|
|
మొదటి డోసు
|
|
11,11,04,883
|
|
రెండో డోసు
|
|
6,95,39,091
|
|
మొత్తం
|
|
1,10,23,34,225
గత 24 గంటల్లో 13,878 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,38,00,925 కు పెరిగింది.
దేశవ్యాప్త రికవరీ రేటు 98.25 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 137వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 13,091 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,38,556 వద్ద ఉన్నాయి. ఇది 266 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,89,470 పరీక్షలు చేశారు. దేశవ్యాప్తంగా ఇప్పటివరకు 61.99 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.18 శాతంగా ఉంది. గత 48 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.10 శాతంగా ఉంది. రోజువారీ పాజిటివిటీ రేటు గత 38 రోజులుగా 2 శాతం కంటే తక్కువగా, 73 రోజులుగా 3 శాతం కంటే తక్కువగా నమోదవుతోంది.
మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు ఇన్స్టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్ ఎండ్ వేల్స్ కు మధ్య అవగాహన పూర్వక ఒప్పందం పై సంతకాల కు ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్ ఎండ్ వేల్స్  కు మధ్య అవగాహన పూర్వక ఒప్పందం  పై సంతకాలు చేయడానికి గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని ఇచ్చింది.
ఈ ఎమ్ఒయు ఉద్దేశ్యం ఏమిటి అంటే అది ఒక పక్షం మరొక పక్షం యొక్క సభ్యుల యోగ్యత మరియు శిక్షణ యొక్క గుర్తింపు తో పాటు వర్తమాన నియమాలు మరియు షరతుల కు సంబంధించిన ఒక బ్రిడ్జింగ్ మెకానిజమ్ ను నిర్ధారించి సభ్యుల కు మెరుగైన అవగాహన ను ప్రసాదించడం. ఎంఒయు దీనిపైన సంతకాలు చేసిన ఇరు పక్షాలకు ఒక పక్షాని కి మరొక పక్షం వాటి యోగ్యత/ప్రవేశ సంబంధి అవసరాలు, సిపిడి విధానాలు, మినహాయింపు మరియు ఇతర ప్రాసంగిక వ్యవహారాల లో సామగ్రి సంబంధి పరివర్తనల పై సమాచారాన్ని పరస్పరం అందించుకోవడాని కి వీలు కల్పిస్తుంది.
ఐసిఎఇడబ్ల్యు తో కలసి ఐసిఎఐ ఈ విధమైనటువంటి సహకారాన్ని ఏర్పరచుకోవడం యునైటెడ్ కింగ్ డమ్  లో భారతదేశాని కి చెందిన చార్టర్డ్ అకౌంటెంట్  లకు పెద్ద సంఖ్య లో వృత్తిపరమైనటువంటి అవకాశాల ను కల్పిస్తుంది. దీనికి తోడు ఈ ఒప్పందం వల్ల యుకె లో ప్రపంచ స్థాయి అవకాశాల కోసం అన్వేషిస్తున్నటువంటి భారతీయ సిఎ లకు కూడా ప్రయోజనం సిద్ధించగలదు.